b'\n_START_ARTICLE_\nVenus \xc8\x99i Marte\n_START_SECTION_\nSurs\xc4\x83\n_START_PARAGRAPH_\nO surs\xc4\x83 posibil\xc4\x83 a tabloului este Stanze a lui Poliziano. Stanze 122 descrie cum eroul a g\xc4\x83sit-o pe Venus "\xc8\x99ezut\xc4\x83 pe marginea canapelei ei, tocmai eliberat\xc4\x83 din \xc3\xaembr\xc4\x83\xc8\x9bi\xc8\x99area lui Marte care zace pe spate \xc3\xaen poala ei, \xc3\xaenc\xc4\x83 hr\xc4\x83nindu-\xc8\x99i privirea cu chipul ei". Poliziano a fost unul din umani\xc8\x99tii renascenti\xc8\x99ti de la curtea lui Lorenzo de Medici iar \xc3\xaen stanza sa face o alegorie la adresa bravurii lui Giuliano di Piero de\' Medici\' \xc3\xaentr-un turnir organizat de fratele s\xc4\x83u mai mare Lorenzo pentru a s\xc4\x83rb\xc4\x83tori \xc3\xaencheierea unui tratat cu Vene\xc8\x9bia._NEWLINE_Giuliano di Piero de\' Medici este cel mai probabil modelul atletic pentru zeul r\xc4\x83zboiului ce doarme l\xc3\xa2ng\xc4\x83 zei\xc8\x9b\xc4\x83 \xc3\xaen aceast\xc4\x83 lucrare. Totu\xc8\x99i, descrierea lui Poliziano conform c\xc4\x83reia Marte zace \xc3\xaen poala ei \xc8\x99i o prive\xc8\x99te este o descriere slab\xc4\x83 a picturii. Este posibil ca Venus s\xc4\x83 o reprezinte pe Simonetta Vespucci, o frumuse\xc8\x9be a vremii respective, c\xc4\x83s\xc4\x83torit\xc4\x83 cu v\xc4\x83rul lui Amerigo Vespucci. Botticelli, care a pictat-o de multe ori dup\xc4\x83 moartea sa, a cerut s\xc4\x83 fie \xc3\xaengropat, la fel ca ea, \xc3\xaen Biserica Ognissanti din Floren\xc8\x9ba.\n_START_SECTION_\nLoca\xc8\x9bie\n_START_PARAGRAPH_\nDe\xc8\x99i ast\xc4\x83zi Botticelli este cel mai renumit pictor florentin din a doua jum\xc4\x83tate a secolului al XV-lea, a fost redescoperit abia la sf\xc3\xa2r\xc8\x99itul secolului al XIX-lea c\xc3\xa2nd accentul s\xc4\x83u pus pe linii \xc8\x99i contur a rezonat cu sensibilitatea contemporan\xc4\x83. \xc3\x8entre 1857 \xc8\x99i 1878 National Gallery din Londra a achizi\xc8\x9bionat cinci lucr\xc4\x83ri ale sale, inclusiv Venus \xc8\x99i Marte.'